CELEX: 62017CN0046
Language: mt
Date: 2017-01-30 00:00:00
Title: Kawża C-46/17: Talba għal deċiżjoni preliminari mressqa mil-Landesarbeitsgericht Bremen (il-Ġermanja) fit-30 ta’ Jannar 2017 – Hubertus John vs Freie Hansestadt Bremen

8.5.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 144/19
            
         Talba għal deċiżjoni preliminari mressqa mil-Landesarbeitsgericht Bremen (il-Ġermanja) fit-30 ta’ Jannar 2017 – Hubertus John vs Freie Hansestadt Bremen
   (Kawża C-46/17)
   (2017/C 144/25)
   Lingwa tal-kawża: il-Ġermaniż
   
      Qorti tar-rinviju
   
   Landesarbeitsgericht Bremen
   
      Partijiet fil-kawża prinċipali
   
   
      Rikorrent: Hubertus John
   
      Konvenuta: Freie Hansestadt Bremen
   
      Domandi preliminari
   
   
               1)
            
            
               Il-klawżola 5, punt 1, tal-ftehim qafas dwar xogħol għal terminu fiss [żmien determinat] konkluż fit-18 ta’ Marzu 1999 u li jinsab fl-Anness tad-Direttiva tal-Kunsill 1999/70/KE (1), tat-28 ta’ Ġunju 1999, dwar il-ftehim qafas dwar xogħol għal żmien fiss [żmien determinat] konkluż mill-ETUC, mill-UNICE u mis-CEEP, għandha tiġi interpretata fis-sens li tipprekludi leġiżlazzjoni nazzjonali li tippermetti lil partijiet f’kuntratt ta’ xogħol jipposponu, bi ftehim komuni matul ir-relazzjoni ta’ xogħol, mingħajr limitu fiż-żmien u mingħajr ebda kundizzjoni oħra, u possibbilment diversi drabi, id-data tat-tmiem miftiehma marbuta ma’ meta tintlaħaq l-età normali tal-irtirar, u dan għas-sempliċi raġuni li, malli jilħaq l-età normali tal-irtirar, il-ħaddiem ikollu dritt għall-pensjoni tal-irtirar?
            
         
               2)
            
            
               Fil-każ ta’ risposta fl-affermattiv għad-domanda:
               L-inkompatibbiltà tal-leġiżlazzjoni nazzjonali msemmija fid-domanda 1 mal-klawżola 5, punt 1 tal-ftehim qafas tapplika ukoll fir-rigward tal-ewwel posponiment tat-tmiem tal-kuntratt?
            
         
               3)
            
            
               L-Artikolu 1, l-Artikolu 2(1), u l-Artikolu 6 tad-Direttiva 2000/78/KE (2), tas-27 ta’ Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol (id-Direttiva 2000/78/KE) u/jew il-prinċipji ġenerali tad-dritt Komunitarju għandhom jiġu interpretati fis-sens li jipprekludu leġiżlazzjoni nazzjonali li tippermetti lil partijiet f’kuntratt ta’ xogħol jipposponu, bi ftehim komuni matul ir-relazzjoni ta’ xogħol, mingħajr limitu fiż-żmien, u mingħajr ebda kundizzjoni oħra u possibbilment diversi drabi, id-data tat-tmiem miftiehma marbuta ma’ meta tintlaħaq l-età normali tal-irtirar, u dan għas-sempliċi raġuni li, malli jilħaq l-età normali tal-irtirar, il-ħaddiem ikollu dritt għall-pensjoni tal-irtirar?
            
         
      (1)  ĠU Edizzjoni Speċjali bil-Malti, Kapitolu 5, Vol. 3, p. 368.
   
      (2)  ĠU Edizzjoni Speċjali bil-Malti, Kapitolu 5, Vol. 4, p. 79.